Дунейпсо зэпеуэм макIуэ
Мудрэн Беслъэн Олимп чемпион зэрыхъурэ иджы япэу утыку къихьэнущ — ар хэтынущ Мэжэрым (Венгрием) щекIуэкIыну дзюдомкIэ дунейпсо чемпионатым.
Урысей Федерацэм дзюдомкIэ и генеральнэ менеджер Гамбэ Эцио хэIущIыIу ищIащ щыщхьэуIум и 28-м Будапешт щыщIэзыдзэну дунейпсо чемпионатым ди къэралым щыщу кIуэнухэр. Килограмм 60-м нэс зи хьэлъагъхэм я зэпеуэм хэтынущ нэгъабэ Бразилием щекIуэкIа Олимп джэгухэм щытекIуа Мудрэн Беслъэн.
Къэбэрдей-Балъкъэрым щыщ нэгъуэщI зы щIали Мэжэрым кIуэнущ. Килограмми 100-м нэс зи хьэлъагъхэм я деж дунейпсо чемпионыгъэм щыщIэбэнынущ Занкишиев Къазбэч.
Темыр Дисанэ.
